Theobroma

Ny ***Theobroma*** dia vondron-karazana zavamaniry mamony ao amin' ny fianakaviana *[[Malvaceae]]*, filaharana Malvales. Nosokajiana ho mpikambana ao amin' ny *[[Sterculiaceae]]* izy teo aloha, nefa nampidirina tao amin' ny *Malvaceae* mba hahatonga azy ho mônôfiletika. Ahitana karazana hazo madinika 41 any amin' ny ala trôpikalin' i Amerika Afovoany sy Atsimo. Ampiasaina amin' ny fanaovana sôkôla ny voan' ny kakaô (*Theobroma cacao*), karazana fantatra indrindra ao amin' ilay vondron-karazana. Manan-danja ara-toekarena koa ny *Theobroma grandiflorum* sy ny *Theobroma bicolor* ary ny *Theobroma speciosum*.

## Fiforonan-teny

Navoakan' i Carl von Linné anaty boky izy io tamin' ny taona 1753. Avy amin' ny teny grika hoe θεός / *theos* midika hoe "andriamanitra" sy βρῶμα / *broma* midika hoe "sakafo" ny hoe *Theobroma* ka midika hoe "sakafon' ny andriamanitra".

## Lisitry ny karazana

Hatramin' ny Novambra 2025, ny *[[Plants of the World Online]]* dia manaiky karazana 41:

* *Theobroma albiflorum* (Goudot) De Wild.
* *Theobroma angustifolium* DC.
* *Theobroma asperum* (H.Karst. & Triana) K.Schum. ex C.J.J.Hall
* *Theobroma balaense* (H.Preuss) De Wild.
* *Theobroma bernoullii* Pittier
* *Theobroma bicolor* Bonpl. – mocambo
* *Theobroma breviligulatum* (R.E.Schult.) Colli-Silva
* *[[Kakaô (zavamaniry)|Theobroma cacao]]* L.
* *Theobroma camargoanum* (R.E.Schult.) Ducke
* *Theobroma canumanense* Pires & Fróes ex Cuatrec.
* *Theobroma cirmolinae* Cuatrec.
* *Theobroma cuatrecasasianum* (García-Barr.) Colli-Silva
* *Theobroma dugandii* (García-Barr.) Colli-Silva
* *Theobroma flaviflorum* Aguilar & D.Santam.
* *Theobroma gileri* Cuatrec.
* *Theobroma glaucum* H.Karst.
* *Theobroma globosum* Colli-Silva
* *Theobroma grandiflorum* (Willd. ex Spreng.) K.Schum.
* *Theobroma guianense* (Aubl.) J.F.Gmel.
* *Theobroma hylaeum* Cuatrec.
* *Theobroma kanukuense* (R.E.Schult.) Colli-Silva
* *Theobroma kofanorum* (R.E.Schult.) Colli-Silva
* *Theobroma laciniifolium* (Goudot ex Triana & Planch.) De Wild.
* *Theobroma lemniscatum* (R.H.Schomb.) Colli-Silva
* *Theobroma mammosum* Cuatrec. & J.León
* *Theobroma mariae* (Mart.) K.Schum.
* *Theobroma microcarpum* Mart.
* *Theobroma nemorale* Cuatrec.
* *Theobroma nervosum* Colli-Silva
* *Theobroma nycterodendron* (R.E.Schult.) Colli-Silva
* *Theobroma obovatum* Klotzsch ex Bernoulli
* *Theobroma pulcherrimum* (Goudot) De Wild.
* *Theobroma purpureum* Pittier
* *Theobroma schultesii* Colli-Silva
* *Theobroma simiarum* Donn.Sm.
* *Theobroma sinuosum* Pav. ex Huber
* *Theobroma speciosum* Willd. ex Spreng.
* *Theobroma sylvestre* Aubl. ex Mart.
* *Theobroma tomentellum* (R.E.Schult.) Colli-Silva
* *Theobroma umbraticum* (R.E.Schult.) Colli-Silva
* *Theobroma velutinum* Benoist

Napetraka teto taloha:

* *Abroma augustum* (L.) L.f. (←*Theobroma* *augustum* L.)
* *Guazuma ulmifolia* Lam. (←*Theobroma guazuma* L.)

## Fampiasana

Karazana *Theobroma* maro no mamokatra vihim-boa azo hanina, indrindra ny *Theobroma cacao*, sy ny *Theobroma grandiflorum* ary ny *Theobroma bicolor*. Manan-danja ara-barotra amin' ny fanamboarana kakaô sy sôkôla ny *Theobroma cacao*.

Sakafon' ny olitry ny lolo sasany ao amin' ny karazana *Endoclita*, ny karazana *Theobroma* sasany, anisan' izany ny *E. chalybeatus*, ny *E. damor*, ny *E. hosei* ary ny *E. sericeus*. Tsy mihinana afa-tsy ny *Theobroma cacao*. ny olitry ny lolo iray hafa, *Hypercompe muzina*.

Nomena anarana avy amin' ilay vondron-karazana ny teôbrôminina, izay singa mavitrika ao amin' ny kakaô.